Foto: 057.info, Filip Brala/PIXSELL



KASNO sinoć nepoznate osobe napale su četvoricu bugarskih državljana u Zadru, doznajemo u PU zadarskoj.



Pirotehničkim sredstvom izazvali su požar u BMW-u bugarskih registarskih oznaka, a nakon toga su pobjegli s mjesta događaja. Prema informacijama iz zadarske policije lakše je ozlijeđen vozač automobila, 32-godišnji bugarski državljanin, piše 057.info.



U tijeku je kriminalističko istraživanje nakon kojega će biti poznato više informacija o samom događaju.



Neslužbeno doznajemo kako su napadnuti Bugari članovi jedne navijačke skupine te kako nije riječ o napadu na turiste, nego o - navijačkom obračunu.

Policija je u kontaktu s napadnutim Bugarima, a napadači, kako doznajemo, još nisu pronađeni.

Tekst se nastavlja ispod oglasa

Utakmica u Splitu

Večeras se u Splitu igra drugo pretkolo Europske lige u kojemu će Hajduk ugostiti bugarski Levski. Utakmica se igra u 20.45 na stadionu SC Hrvatskih vitezova u Dugopolju.



Levski je tražio tisuću ulaznica za svoje navijače, ali s obzirom na mali kapacitet stadiona u splitskom zaleđu od tek pet tisuća mjesta koji i ove godine glumi Hajdukov domaći teren, morali su se zadovoljiti s minimumom koji propisuje UEFA za gostujuće navijače. A to je tek pet posto od ukupnog kapaciteta. Hajduk je već ranije Levskom dostavio 250 karata, od čega je bugarski klub polovicu dao klubu navijača.

Uhićeni navijači

U drugom incidentu koji se sinoć dogodio u Zadru, policija je uhitila 20-ak bugarskih navijača. Skupina Bugara je uhićena zbog narušavanja javnog reda i mira, kažu u PU zadarskoj. U ovom trenutsku se još uvijek nalaze u policijskoj postaji, a tamo će i ostati dok se ne utvrde sve činjenice.